గణతంత్ర దినోత్సవం
ఒక దేశపు రాజ్యాంగ అమలు ప్రారంభమైన రోజుని ఆదేశము "గణతంత్ర దేశం"గా ప్రకటించుకుని జరుపుకునే "జాతీయ పండుగ" దినం. భారతదేశంలో గణతంత్ర దినోత్సవము మన రాజ్యాంగం అమలులోకి వచ్చిన 1950 జనవరి 26 దినానికి గౌరవంగా జరుపు కుంటారు.ఈ రోజున బ్రిటీషు కాలంనాటి భారత ప్రభుత్వ చట్టం 1935 రద్దయి, భారతదేశం సర్వసత్తాక, సామ్యవాద, లౌకిక, ప్రజాస్వామ్య, గణతంత్ర రాజ్యంగా ఏర్పాటయింది.
గాంధీ శకం
భారత దేశ రాజకీయాలపై మోహన్ దాస్ కరంచంద్ గాంధీ యొక్క ప్రభావం ఎక్కువగా ఉన్న కాలాన్ని గాంధీయుగం లేక గాంధీ శకం అంటారు. 
1915లో దక్షిణాఫ్రికా నుంచి తిరిగి వచ్చిన గాంధీ పరాధీనంలో అనగా బ్రిటీష్ వారి పాలనలో ఉన్న భారతదేశానికి స్వతంత్రం వచ్చే వరకు అహింస విధానంలో దేశ వ్యాప్తంగా అనేక ఉద్యమాలను నడిపాడు. అహింసా విధానంతో భారతదేశానికి స్వతంత్రం తేవడమేకాకుండా అహింస అనే పదానికే ప్రపంచ వ్యాప్తంగా వన్నె తెచ్చాడు. ఈ కారణంగానే గాంధీ పుట్టిన రోజైన అక్టోబరు 2 ను ప్రపంచ అహింసాదినోత్సవంగా అమోదించారు.
శాలివాహన శకం